Lille tänav (Tartu)

Lille tänav (saksa keeles Blumenstraße) on tänav Tartus. See algab Kalevi tänavalt ja on nüüdisajal ummiktänav.

Tänava pikkus on pisut üle 200 meetri. Varem ristus tänav Tähe tänavaga ning ulatus Riia tänava ja Võru tänava ristini.

Lille tänaval on pikka aega asunud Tartu Loodusmaja (varasema nimega Tartu Noorte Loodusmaja). Selle kõrval asub Tartu adventkirik ning vastas Lille Maja noortekeskus. Lille tänava ja Riia tänava vahel asub Lillemägi.

Tänava varasemad nimed on Žukovski tänav (Shukowskystraße), Vassili Žukovski järgi, kes elas seal XIX sajandi algul,  ja Kleine Mistberg Strasse (18. sajandi lõpus).

Aadressil Lille 3 asus varem korporatsiooni Fraternitas Rigensise konvendikorter. Nimi pärineb 1829.aastast, kui seal elas dr. Carl Ludwig Blum.
pisi|Seinamaal Lille ja Tähe tänava ristis

Kategooria:Tartu tänavad
Kategooria:Karlova